**Kiegészítő tájékoztatás**

**Bicske – Felcsút Puskás Akadémia vasútvonal forgalmi- és erősáramú szimulációs modell elkészítése és eredményeiről tanulmányterv készítése tárgyú beszerzési eljáráshoz**

**2019.11.06**

1. **A tenderdokumentáció, műszaki tartalom részében szimulációs szoftver szállítása kerül említésre. Kérjük megerősíteni, hogy a tárgyi munka keretében egy komplett szimulációs anyag elkészítése a feladat, és szoftver(ek) szállítása nem szükséges!**

**Válasz:**

Megrendelő nem tartja szükségesnek szimulációs szoftver szállítását, azonban elvárja, hogy Tervező biztosítson Megbízó szakmai szervezete Képviselőinek jelenlétében beavatkozási lehetőséget a szimuláció futásába, hibák generálásának útján, ahogy az megfogalmazásra került az Ajánlattételi Felhívás Műszaki Dokumentációban.

1. **A kiadott  tenderdokumentáció 21. és 22. oldalán található 42177/2014 sz. MÁV feltételrendszer, a 14-19. oldalon található műszaki leírással nem teljességgel egyenértékű műszakilag, így kérjük az ellentmondás feloldását, a tárgyi elvárások szinkronizálását.**

**Válasz:**

Az Ajánlatkérő szándéka szerint nincs ellentmondás a dokumentumban, az esetleges ellentmondásokat konkrét megjelölés esetén tudjuk feloldani.

1. **A 14-19. oldalon található műszaki leírás, Ajánlatadó meglátása szerint teljességgel konkretizálja a szimulációs környezetet, mely korlátozza az Ajánlatadási lehetőséget. Ajánlatadó kéri a műszaki elvárások egyértelmű megadását, mely meglátásunk szerint jelen formájában nagy részben egy korábbi publikációs anyagon alapul.**

**Válasz:**

Megrendelő célja - immáron több, mint 10 éve - olyan forgalmi-, biztosítóberendezési- és vontatójármú paramétereken alapuló szimulációs környezetben vizsgálni a villamos energiaellátó rendszer időben változó paraméterei, melyek valósághű működéséről  meg tud győződni, illetve a berendezés-hibák, forgalmi zavartatások generálásával vizsgáltathassa a kapacitáskorlátozó keresztmetszeteket mind pálya, biztosítóberendezés, vontatójármú, mind pedig erősáramú oldalról. Az Ajánlatkérő nem kívánja teljes mértékben konkretizálni a szimulációs környezetet és az ajánlatadás lehetőségét. Az Ajánlattevő konkrét megjelölés esetén tudja az esetleges korlátozásokat feloldani.

1. **Kérjük pontosabban meghatározni, hogy a költségvetés  2. sora „Bicske-Felcsút Puskás akadémia villamosításával összefüggő egyszerűsített forgalmi és erősáramú szimuláció szerzői jogdíja” alatt mit értenek.**

**Válasz:**

A megkötendő  szerződés tárgya szellemi oltalomban részesülő mű, melyre a MÁV Zrt teljes és korlátlan felhasználási jogot kíván szerezni. Ezért a tervezőt megillető díjban elkülönítendő a mű (szimulációs vizsgálat eredményeit összefoglaló dokumentum) ellenértéke és a felhasználási jog ellenértéke. A MÁV Zrt gyakorlatában a teljes ár 20 % -  a szerzői vagyoni jog reális értéke.

A megkötendő szerződés releváns részletei a következők:

A Megrendelő a vállalkozói díj megfizetésével megszerzi a jelen szerződés alapján létrejövő, valamennyi szerzői jogi oltalomban részesülő mű (a Szerződés 1. melléklete szerinti szimulációs modell vizsgálati eredményeiről készült tanulmányterv) szerzői vagyoni jogait – ide értve különösen a továbbtervezés jogát is - időbeli és térbeli korlátozás nélkül. Vállalkozó az 1. sz. melléklet szerinti tanulmánytervet 8 példányban papír alapon, valamint továbbtervezhető digitális (MS Word, DWG vagy azzal egyenértékű) és nem szerkeszthető (pl. pdf) formátumban CD/DVD adathordozón 2 példányban adja át.

A Vállalkozó, mint szerző kifejezetten hozzájárul ahhoz, hogy a Megrendelő a szellemi alkotást nem csak saját belső tevékenységéhez, illetve nem csak saját üzemi tevékenysége körében használja fel, hanem nyilvánosságra hozhatja, harmadik személlyel közölheti, harmadik személynek át, illetőleg továbbadhatja, a mű (műrészlet), mint előzmény-terv az egymásra épülő tervfázisokban szabadon

felhasználható. Vállalkozó a felhasználási engedélyt, engedélyezési- és kiviteli tervek készítésére, kivitelezési ajánlatkérési dokumentációban, engedélyezési eljárásokban és a kivitelezés során való felhasználás céljára adja.

A Vállalkozó, mint szerző kifejezetten kijelenti, hogy a szerzői jogról szóló 1999. évi LXXVI. törvény (a továbbiakban: Szjt.) 9. § (6) bekezdése alapján Megrendelő a szerződés teljesítése során keletkezett, szerzői jogi védelem alá eső valamennyi alkotással kapcsolatban határozatlan idejű, térben és időben korlátlan, kizárólagos felhasználási jogot szerez valamennyi átruházható szerzői jog vonatkozásában, továbbá a szerző kifejezett engedélyt ad arra, hogy a felhasználó a mű felhasználására harmadik személynek további engedélyt adjon.

A Vállalkozó, mint szerző kifejezetten kijelenti, hogy a felhasználási engedély kiterjed különösen a mű átdolgozására és az átdolgozás jogának harmadik személyre történő átruházhatóságára (átdolgoztatás), valamint a mű többszörözésére, amely magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását, továbbá az előzőekben felsorolt jogosítványokat is magában foglaló többszörözés jogának harmadik személy részére történő átengedésére.

A Vállalkozó, mint szerző kifejezetten kijelenti, hogy az átdolgozás, illetőleg átdolgoztatás joga magában foglalja különösen a mű (műrészlet) bármilyen módosítását, megváltoztatását, át-, illetve továbbtervezését, új tervdokumentációba történő beépítését, beszerkesztését, betervezését.

A Szerződő felek kijelentik, hogy a szerzői jogok ellenértékét – beleértve a felhasználási jogok díját is a teljes vállalkozói díj tartalmazza.